Ο **Τζαμάλ Αχμάντ Χασόγκτζι** (αραβικά: جمال خاشقجي‎· 13 Οκτωβρίου 1958, Μεδίνα — 2 Οκτωβρίου 2018, Κωνσταντινούπολη) ήταν Σαουδάραβας δημοσιογράφος, συγγραφέας και πρώην γενικός διευθυντής και αρχισυντάκτης του Al-Arab News Channel. Είχε, επίσης, εργαστεί ως συντάκτης για τη σαουδική εφημερίδα *Al Watan*, μετατρέποντάς την σε πλατφόρμα για Σαουδάραβες προοδευτικούς.

Το Σεπτέμβριο του 2017 ο Χασόγκτζι έφυγε από τη Σαουδική Αραβία και εγκαταστάθηκε στις Η.Π.Α. ξεκινώντας να αρθρογραφεί στην εφημερίδα *The Washington Post*, όπου στα άρθρα του ασκούσε έντονη κριτική στον πρίγκιπα της Σαουδικής Αραβίας Μοχάμεντ μπιν Σαλμάν και στον βασιλιά Σαλμάν της Σαουδικής Αραβίας. Επίσης, ήταν κατά της επέμβασης του συνασπισμού με επικεφαλής τη Σαουδική Αραβία στην Υεμένη.

Στις 2 Οκτωβρίου 2018 ο Χασόγκτζι εθεάθη για τελευταία φορά ζωντανός όταν μπήκε από την κύρια είσοδο στο προξενείο της Σαουδικής Αραβίας, στην Κωνσταντινούπολη. Ανώνυμες πηγές της τουρκικής αστυνομίας ισχυρίζονται ότι δολοφονήθηκε μέσα στο προξενείο. Η κυβέρνηση της Σαουδικής Αραβίας ισχυρίζεται ότι ο Χασόγκτζι έφυγε από το προξενείο ζωντανός, από την πίσω είσοδο, αλλά η Τουρκία υποστηρίζει ότι κανένα κύκλωμα κλειστής τηλεόρασης δεν τον κατέγραψε να φεύγει.

Πρώτα χρόνια και εκπαίδευση
---------------------------

Γεννήθηκε στην Μεδίνα στις 13 Οκτωβρίου του 1958. Ο παππούς του, ο Μουχαμάντ Χασόγκτζι, ήταν τουρκικής καταγωγής, αλλά παντρεύτηκε μια Σαουδαράβισσα γυναίκα και υπηρέτησε ως προσωπικός γιατρός του βασιλιά και ιδρυτή του βασιλείου της Σαουδικής Αραβίας,Αμπντουλαζίζ Αλ-Σαούντ. Ο Τζαμάλ Χασόγκτζι ήταν ανιψιός του Σαουδάραβα εμπόρου όπλων Αντνάν Χασόγκτζι, ο οποίος είχε περιουσία 4 δισεκατομμυρίων δολαρίων στη δεκαετία του 1980. Ο ξάδερφος του, Ντόντι Φαγιέντ, είχε σχέση με την πριγκίπισσα Νταϊάνα της Μεγάλης Βρετανίας όταν σκοτώθηκαν σε αυτοκινητιστικό δυστύχημα στο Παρίσι.

Έλαβε την πρωτοβάθμια και δευτεροβάθμια εκπαίδευση στη Σαουδική Αραβία και πτυχίο στη διοίκηση επιχειρήσεων από το Κρατικό Πανεπιστήμιο της Ιντιάνα στις ΗΠΑ το 1982.

Καριέρα
-------

Ο Χασόγκτζι ξεκίνησε την καριέρα του ως περιφερειακός διευθυντής για την Tihama Bookstores από το 1983 έως το 1984. Αργότερα εργάστηκε ως ανταποκριτής για την *Saudi Gazette* και βοηθός διευθυντής για την *Okaz* από το 1985 έως το 1987. Συνέχισε τη καριέρα του ως ανταποκριτής για διάφορες καθημερινές και εβδομαδιαίες αραβικές εφημερίδες από το 1987 έως το 1990, όπως οι *Al Sharq Al Awsat*, *Al Majalla* και *Al Muslimoon*. Έγινε συντάκτης και προσωρινός αρχισυντάκτης της *Al Madina* το 1991 και η θητεία του διήρκεσε μέχρι το 1999.

Εξαφάνιση
---------

Κύριο λήμμα: Δολοφονία του Τζαμάλ Χασόγκτζι
Στις 2 Οκτωβρίου 2018 ο Χασόγκτζι πήγε στο προξενείο της Σαουδικής Αραβίας στην Κωνσταντινούπολη προκειμένου να λάβει ένα πιστοποιητικό ότι είχε χωρίσει και να μπορέσει έτσι να παντρευτεί την Τουρκάλα αρραβωνιαστικιά του, Χατιτζέ Τζενγκίζ. Ενώ ο Χασόγκτζι μπήκε στο προξενείο, στη 13:14 το μεσημέρι, η Τζενγκίζ τον περίμενε από έξω. Καθώς περνούσαν οι ώρες και ο Χασόγκτζι δεν έβγαινε από το κτίριο του προξενείου, αν και η εξυπηρέτηση του κοινού τελείωνε στις τρεισήμισι, η Τζενγκίζ δήλωσε την εξαφάνισή του. 

Σύμφωνα με τη σαουδαραβική κυβέρνηση ο Χασόγκτζι είχε φύγει από το προξενείο από την πίσω πόρτα. Σύμφωνα με την τουρκική αστυνομία ο Χασόγκτζι δεν βγήκε ποτέ από το προξενείο, ούτε από την πίσω πόρτα καθώς δεν προκύπτει κάτι τέτοιο από τις κάμερες ενός νηπιαγωγείου που βρίσκεται απέναντι από την πίσω πόρτα του προξενείου.  Επιπλέον, σύμφωνα με τις τουρκικές αρχές, πλάνα από τις κάμερες ασφαλείας του προξενείου εκείνης της ημέρας έχουν αφαιρεθεί ενώ την ημέρα εκείνη οι Τούρκοι υπήκοοι που ανήκουν στο προσωπικό του προξενείου είχαν πάρει αιφνιδίως άδεια 

Σύμφωνα με πολυάριθμες τουρκικές αστυνομικές πηγές, ο Χασόγκτζι δολοφονήθηκε και διαμελίστηκε εντός του προξενείου από μια δεκαπενταμελή ομάδα, που έφτασε για το σκοπό αυτό από τη Σαουδική Αραβία και έφυγε μετά τη δολοφονία. Επιπλέον σύμφωνα με ανώτερη πηγή από την τουρκική αστυνομία, η δολοφονία βιντεοσκοπήθηκε για να αποδειχτεί ότι η επιχείρηση είχε ολοκληρωθεί. Ο σύμβουλος του Τούρκου Προέδρου, Γιασίν Ακτάι (Yasin Aktay) αρχικά δήλωσε ότι πίστευε ότι ο Χασόγκτζι δολοφονήθηκε στο προξενείο αλλά στις 10 Οκτωβρίου ισχυρίστηκε ότι δεν θα έπρεπε να κατηγορηθεί σχετικά το σαουδαραβικό κράτος. 

Σύμφωνα με την εφημερίδα του Μπαχρέιν *Al-Waqt*, ο Διάδοχος του θρόνου της Σαουδικής Αραβίας, Μοχάμεντ Μπιν Σαλμάν, ανέθεσε στον αναπληρωτή προϊστάμενο της υπηρεσίας πληροφοριών της Σαουδικής Αραβίας και πρώην εκπρόσωπο του συνασπισμού με επικεφαλής τη Σαουδική Αραβία, στην Υεμένη, Αχμάντ Ασίρι, να εκτελέσει το Χασόγκτζι εντός του προξενείου της Σαουδικής Αραβίας, στην Κωνσταντινούπολη.

Παραπομπές
----------

1. ↑  *Τσεχική Εθνική Βάση Δεδομένων Καθιερωμένων Όρων*. jo20201062802. Ανακτήθηκε στις 29  Ιανουαρίου 2023.
2. ↑  *Τσεχική Εθνική Βάση Δεδομένων Καθιερωμένων Όρων*. jo20201062802. Ανακτήθηκε στις 11  Απριλίου 2023.
3. ↑  ajel.sa/LSQybd/. Ανακτήθηκε στις 23  Δεκεμβρίου 2019.
4. ↑  «Saudi Arabia acknowledges Jamal Khashoggi died in consulate, says 18 detained». 19  Οκτωβρίου 2018.
5. ↑  «Arab Executives Predict Regime Change in Egypt». 29  Ιανουαρίου 2011.
6. ↑  «Israel and Others in Mideast View Overtures of U.S. and Iran With Suspicion». 28  Σεπτεμβρίου 2013.
7. 1 2  *Τσεχική Εθνική Βάση Δεδομένων Καθιερωμένων Όρων*. jo20201062802. Ανακτήθηκε στις 1  Μαρτίου 2022.
8. ↑  Ανακτήθηκε στις 8  Ιουλίου 2019.
9. ↑  *Muck Rack*. jamal-khashoggi-1. Ανακτήθηκε στις 3  Απριλίου 2022.
10. 1 2 3 4 5 6  (πολλαπλές γλώσσες) *geni.com*.
11. ↑  www.bloomberg.com/news/articles/2018-10-10/jamal-khashoggi-s-shift-from-insider-to-exiled-critic-quicktake. Ανακτήθηκε στις 13  Οκτωβρίου 2018.
12. ↑  www.washingtonpost.com/gdpr-consent/?destination=%2Fworld%2Ffrom-travels-with-bin-laden-to-sparring-with-princes-jamal-khashoggis-provocative-journey%2F2018%2F10%2F07%2Fc1290f28-ca3d-11e8-ad0a-0e01efba3cc1\_story.html%3F. Ανακτήθηκε στις 13  Οκτωβρίου 2018.
13. 1 2  «Jamal Khashoggi: Turkey says journalist was murdered in Saudi consulate». *BBC News*. 7 October 2018. .
14. 1 2 3  «Speakers». International Public Relations Association - Gulf Chapter (IPRA-GC). 2012. Αρχειοθετήθηκε από το πρωτότυπο στις 11 Μαΐου 2012. Ανακτήθηκε στις 10 Μαΐου 2012.
15. ↑  Hendley, Paul (17 May 2010). «Saudi newspaper head resigns after run-in with conservatives». *Al Hdhod*.. Ανακτήθηκε στις 11 October 2018.
16. ↑  «Turkey says journalist Khashoggi 'killed at Saudi consulate'». *France 24*. 7 October 2018. .
17. ↑  «Turkey to search Saudi Consulate for missing journalist». Washington Post. 9 October 2018. Αρχειοθετήθηκε από το πρωτότυπο στις 2018-10-19.. Ανακτήθηκε στις 13 October 2018.
18. ↑  «Sen. Corker: Everything points to Saudis being responsible for missing journalist». *MSNBC*. 12 October 2018. .
19. ↑  «"Where Is Jamal?": Fiancee Of Missing Saudi Journalist Demands To Know». The Washington Post. NDTV. 9 October 2018.. Ανακτήθηκε στις 13 October 2018.
20. ↑  Coskun, Orhan. «Exclusive: Turkish police believe Saudi journalist Khashoggi was...» (στα αγγλικά). *U.S.*.. Ανακτήθηκε στις 2018-10-07.
21. ↑  «Who Is Jamal Khashoggi? A Saudi Insider Who Became an Exiled Critic». *Bloomberg*. October 10, 2018. .
22. ↑  «Who is Jamal Khashoggi?». *VOA*. 12 Οκτωβρίου 2018. Ανακτήθηκε στις 12 Οκτωβρίου 2018.
23. ↑  Philippe Martinat (10 Οκτωβρίου 2018). «Disparition du journaliste saoudien Jamal Khashoggi, le mystère demeure». *leparisien.fr*.
24. ↑  «Khashoggi, Jamal». JRank Organization. Αρχειοθετήθηκε από το πρωτότυπο στις 6 Οκτωβρίου 2018. Ανακτήθηκε στις 16 Μαΐου 2012.
25. ↑  «Jamal Khashoggi». SO.ME. Ανακτήθηκε στις 31 Μαΐου 2012.
26. 1 2 3 4  «Jamal Khashoggi». World Economic Forum. Ανακτήθηκε στις 21 Ιουλίου 2012.
27. ↑  Where Is Jamal?: Fiancee Of Missing Saudi Journalist Demands To Know
28. ↑  Jamal Khashoggi: Washington Post blanks out missing Saudi writer's column - BBC News
29. ↑  Consulate General of the Kingdom in Istanbul says that it is following up what was reported in the media about the disappearance of citizen Jamal Khashoggi after leaving the c...
30. ↑
31. 1 2  Khashoggi case: CCTV disappears from Saudi consulate in Turkey | World news | The Guardian
32. ↑  Saudi journalist 'killed inside consulate' – Turkish sources | World news | The Guardian
33. 1 2
34. ↑
35. ↑  «Farsnews». Αρχειοθετήθηκε από το πρωτότυπο στις 11 Οκτωβρίου 2018. Ανακτήθηκε στις 17 Οκτωβρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23290596
* LCCN: n2003065112
* ISNI: 0000 0000 3520 547X
* GND: 13210704X
* SUDOC: 25082776X
* NKC: jo20201062802

 |

 |